cyanic-selkie/wikianc huggingface dataset:
USA
Største byer
De dominerende verdensbyene i USA er New York på østkysten og Los Angeles på vestkysten. Andre viktige byer er San Francisco i vest, Boston i øst, hovedstaden Washington og Chicago, den største innlandsbyen. Fordi amerikanske byer har vokst svært langt utover de etablerte bygrensene, opererer statistikkbyrået United States Census Bureau med en romsligere definisjon kalt primærstatistikkområde, for å rangere storbyområdene. I alt 55 byområder hadde i 2015 mer enn én million innbyggere, mens ytterligere 45 hadde mer enn en halv million. Tabellen nedenfor viser folketall for de største byene regnet både som utvidet storby-konurbasjon medregnet forsteder (Metropolitan Statistical Area), og det strengere definerte byområdet uten forsteder (Census Designated Place, eller Incorporated Place). Utover dette operer USAs statistikkbyrå og budsjettkontor også med to enda videre storbydefinisjoner - Combined Statistical Area og Core Based Statistical Area - som regner et større økonomisk omland med til storbyene, men folketall etter disse CSA- og CBSA-metodene er ikke gjengitt i tabellen nedenfor.
Musikk
Svært mange av musikksjangrene som er populære verden rundt har sin opprinnelse i USA. Spesielt sørstatene har stått i førersetet når det gjelder musikalsk innovasjon.
Blues oppsto som arbeidssanger (såkalte shouts) for svarte slaver. Musikkformen bygger på mønstre fra afrikansk musikk, og forteller gjerne om sangerens motgang og ulykke. Etter andre verdenskrig spredde bluesen seg nordover fra Mississippideltaet, og Chicago ble bluesens hovedstad. Kjente amerikanske bluesartister er blant annet John Lee Hooker og Muddy Waters.
Også Rock and roll startet i afrikansk-amerikanske miljøer. Rocken ble en kommersiell verdenssuksess med Elvis Presleys gjennombrudd i 1956, og førte til at foreldregenerasjonen ble sjokkert av ungdommens (etter datidens standarder) seksualiserte dansing. Eksporten av rock var en viktig faktor i amerikaniseringen av store deler av Vest-Europas kulturliv etter andre verdenskrig. Rocken har holdt seg populær i den vestlige verden helt siden femtitallet, og hver generasjon har utviklet musikkformen videre. Sekstiåtterne hadde Jimi Hendrix og Bob Dylan med sine politiske antikrigsbudskap, mens slutten av syttitallet så fremveksten av arbeiderklasserock med blant annet Tom Petty og Bruce Springsteen. Med nittitallet kom grungen, med band som Nirvana og Soundgarden.
Country oppstod i immigrantgrupper sør og øst i USA, spesielt fra De britiske øyer. De viktigste artistene i den tidlige countrybevegelsen var Jimmie Rodgers og The Carter Family. Senere countrystjerner inkluderer Hank Williams og Johnny Cash. Country er svært populært i rurale deler av De forente stater, og Nashville i Tennessee regnes som countryens vugge.
Jazzen oppstod i New Orleans på slutten av attenhundretallet. Musikksjangeren var en blanding av afrikanske rytmer og europeisk musikktradisjon. Sjangeren «ragtime» oppstod først i New Orleans i 1890-årene, og ble senere popularisert av Irving Berlin og Scott Joplin. Fra bydelen Storyville i New Orleans kom også undersjangeren Dixieland. På tyvetallet flyttet jazzmiljøet nordover til Chicago, der artister som Joe «King» Oliver og Louis Armstrong blomstret. Samtidig vokste det frem et spennende musikkmiljø i New York, der den såkalte Harlem Renaissance førte med seg kulturell nyskapning med basis i de svarte delene av byen. Viktige jazzmusikere med base i Harlem var Count Basie, Fletcher Henderson og Duke Ellington.
Litteratur og skriftkultur
I tiden rundt den britisk-amerikanske krig 1812–1815 oppsto det økt behov for å markere en særegen amerikansk litteratur og kultur. En antall nye litterære navn markerte seg, kanskje mest fremtredende var Washington Irving, William Cullen Bryant, James Fenimore Cooper, og Edgar Allan Poe. USAs to fremste poeter på 1800-tallet var Walt Whitman og Emily Dickinson.
Mark Twain var den første betydelig amerikanske forfatteren som ble født et godt stykke unna Østkysten. Hans regionale mesterstykker var den biografiske Livet på Mississippi og romanen Huckleberry Finn. F. Scott Fitzgerald (Den store Gatsby) og Ernest Hemingway (Og solen går sin gang, Farvel til våpnene) regnes som de største amerikanske forfatterne på begynnelsen av 1900-tallet, mens John Steinbeck skrev om fattige og arbeidsfolk i forbindelse med den store depresjonen. Både Hemingway og Steinbeck vant nobelprisen i litteratur, i henholdsvis 1954 og 1962.
Kjente amerikanske samtidsforfattere omfatter blant annet Thomas Pynchon, Tim O'Brien, Robert Stone, Don DeLillo, Paul Auster, Toni Morrison, Philip Roth, Cormac McCarthy, Raymond Carver, John Cheever, Joyce Carol Oates og Annie Dillard.
Billedkunst
Tidlig amerikansk kunst (syttenhundretallet og første halvdel av attenhundretallet) fokuserte på historie, da den unge nasjonen søkte etter en nasjonal identitet. Artister som John Trumbull malte motiver fra den amerikanske uavhengighetskrigen. Fra 1820 oppsto Hudson River School, en retning innenfor malekunsten som fokuserte på landskapsmalerier. Hudson River-kunstnerne inspirerte senere kunstnere som Winslow Homer og Thomas Eakins.
Ekteparet Georgia O'Keeffe og Alfred Stieglitz var svært viktig for amerikansk kunst. Stieglitz var en pioner når det gjaldt fotografi som kunstform. O'Keeffe var en viktig modernistisk maler, og oppnådde rekordsummer for verkene sine på tyvetallet.
Abstrakt ekspresjonisme oppsto i New York på førtitallet. Viktige amerikanske kunstnere innenfor denne retningen var Barnett Newman og Jackson Pollock. Som en reaksjon på den abstrakte ekspresjonismen utviklet popkunsten seg. Denne lånte elementer fra populærkultur, slik som reklame og tegneserier. Kjente amerikanske popkunstnere var Andy Warhol og Roy Lichtenstein.
Film
Det har vært produsert filmer i USA helt siden slutten av 1800-tallet, og helt siden tiden rundt første verdenskrig har Hollywood vært symbolet på amerikansk filmindustri. Hollywoods gullalder var fra slutten av 1920-årene (da lydfilmen kom med The Jazz Singer i 1927) til begynnelsen av 1960-årene da industrien fikk økonomiske problemer.
Kjente tidlige filmer fra USA er En nasjons fødsel (1915), King Kong (1933), Tatt av vinden (1939) og Citizen Kane (1941). I tiden rundt og etter andre verdenskrig var Hollywood dominert av westernfilmer (med blant annet John Wayne), mens 1950- og 60-årene var tiden for historisk/episke storproduksjoner (Ben-Hur, Cleopatra, Den lengste dagen).
På slutten av 1960-årene ble amerikansk filmindustri inspirert av europeisk film, og Bonnie and Clyde (1967) ble den første i en ny generasjon av amerikanske filmer. Regissører som Francis Ford Coppola (Gudfaren, Apokalypse nå!), George Lucas (Star Wars, Indiana Jones), Martin Scorsese (Taxi Driver), Roman Polanski (Chinatown) og William Friedkin (Exorcisten) fornyet eksisterende sjangere og filmteknikker, og fra slutten av 1970-årene ble Steven Spielberg (Haisommer, Nærkontakt av tredje grad, E.T.) en av verdens mest innflytelsesrike filmskapere.
1980-årene var tiden for actionfilmer med muskelbunter som Sylvester Stallone, Arnold Schwarzenegger og Bruce Willis, mens på nittitallet ble såkalt «uavhengig film» igjen mer populært. Kjente eksempler på sistnevnte er filmskaperne Quentin Tarantino og Michael Moore.
Mat og drikke
De forente staters multikulturelle arv gjør landets kjøkken svært variert. Mange av matrettene som i dag oppfattes som typisk amerikanske er egentlig bragt til landet av innvandrere, og senere tilpasset amerikansk kultur.
I de senere år har mat inspirert fra Mexico, såkalt Tex-Mex, blitt svært populært i USA. Matretter fra Mexico inkluderer blant annet taco og burrito.
Idrett
Det er fire store idretter i USA. «De fire store» er amerikansk fotball (NFL), baseball (MLB), basketball (NBA) og ishockey (NHL). Dessuten får collegeidrett svært mye oppmerksomhet, med NCAA-systemet. Super Bowl er det største og mest sette sportsarrangementet i USA. Motorsport er også populært i USA. NASCAR-løp trekker store tilskuermengder, og er spesielt populært i sørstatene.
De olympiske leker har blitt holdt åtte ganger i USA, det seneste i Salt Lake City i 2002. Siste sommer-OL var i Atlanta i 1996. USA har hatt stor suksess i OL, og har vunnet flest medaljer under sommer-OL med 929 gull. I vinter-OL er USA på andreplass etter Norge, med 87 gull.
Oppføring på UNESCOs liste
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Noter
<references group="Note"/>
Klyver
Klyver er et trekantet stagseil som føres foran fokken. Klyveren settes på et stag som går fra klyverbommen til fokke- eller stormasten.
På seilfartøy med rær på fokkemasten føres klyveren foran forre stengestagseil. På fartøy med tre forseil er klyveren det midterste. Når skipet har fire forseil, kalles de to midterste henholdsvis indre og ytre klyver. Seilet over kalles jager.
Melbu
Melbu (nordsamisk: Mealbuvda) er et tettsted i Hadsel kommune i Nordland fylke. Tettstedet hadde innbyggere per 1. januar. Geografisk ligger tettstedet Melbu på sørsiden av Hadseløya i Vesterålen og på nordsiden av Hadselfjorden – i det geografiske skjæringspunktet mellom Lofoten og Vesterålen. Melbu er for øvrig listet under kategorien Verdens nordligste byer med mer enn 2000 innbyggere.
Stedsnavnet, som uttales «Mællbo» eller «Mællbu», ble en periode skrevet Melbo. Melbu kommer fra gammelnorsk Meðalbú som betyr Mellomgarden.
Alléen
Den 500 meter lange alléen på Melbu er stedets hovedgate, og er unik for stedet og landsdelen. Våren 2014 var replantingen med svensk asal langs hele alléen gjennomført. Det var P. A. Kvaal som på 1920-tallet hadde ideen til og som sto ansvarlig for etableringen av alléen på Melbu.
Fiskeri- og trafikkhavn
100 år etter at de første havnearbeidene ble igangsatt på Melbu, kunne Kystverket den 12. juni 2008 overlevere den nye fiskeri- og trafikkhavna til Hadsel kommune. I hovedsak betydde utbyggingen langt sikrere seilingsforhold og en roligere havn enn tidligere. Det gamle mololøpet mot vest – hvorfra uværet fritt kunne passere gjennom moloåpningen – ble lukket, mens et nytt mologap ble åpnet mot sør. Dagens havn gir langt bedre seilingsforhold inn og ut av Melbu havn – selv under dårlige værforhold. Store deler av havna ble dessuten mudret til en gjennomsnittlig dybde på mellom syv og åtte meter, som tillater større skip i anløpe havna. Melbu havn har i dag blant annet fergekai, fiskerikai, godsterminal, allmenningskai og liggeplasser for trålere og mindre fiskefartøy, samt kommunal flytebrygge for småbåter i indre havn. Den lokale fiskeflåten har dessuten sine redskapsanlegg innerst i havna.
I november 2019 var en ny fiskeri- og gjestehavn i Melbu indre havn, med ny flytebrygge, ferdig til bruk.
Oksazepam
Oksazepam (oxazepam) er et mindre potent benzodiazepin som i Norge markedsføres som Sobril. Godkjente bruksområder er nevroser og psykosomatiske lidelser preget av angst, uro og spenning i tillegg til søvnvansker og kombinasjonsbehandling med tricykliske antidepressiva ved engstelige/agiterte depresjoner. Sobril-tabletter finnes i 10 mg, 15 mg og 25 mg.
Melbu
Veier
Fylkesvei 82 går gjennom Melbu og videre ut til Lofoten via ferge fra Melbu til Fiskebøl. Via fylkesvei 82 kommer man i motsatt retning til Stokmarknes lufthavn, Skagen, som ligger omtrent 25 kilometer fra Melbu. Fylkesvei 881 (Nordland) går på yttersiden/vestsiden av Hadseløya, fra Melbu til Stokmarknes.
Oksazepam
Farmakologiske egenskaper
Oksazepam er en aktiv metabolitt av flere benzodiazepiner, blant annet diazepam som er registrert i Norge og temazepam, klordiazepoksid, klorazepat og temazepam. Hos pasienter med redusert leverfunksjon er oksazepam å foretrekke av benzodiazepinene fordi det ikke gjennomgår metabolisme via CYP 450-systemet, men bare glukuronideres før det skilles ut i urin. Dette bidrar til en relativt kort halveringstid.
Toleranse og avhengighet
Det er fare for tilvenning og utvikling av avhengighet til Sobril, spesielt hvis legemidlet brukes ved høye doser eller over lang tid. Hvis det er utviklet avhengighet, vil plutselig opphør av behandlingen medføre abstinenssymptomer som strekker seg fra hodepine, muskelsmerter, sterk angst, spenning, rastløshet og irritabilitet, til sviktende orienteringsevne og selvoppfattelse, følelsesløshet eller prikking i lemmene, overfølsomhet for lyd, lys og berøring, hallusinasjoner eller epileptiske anfall.
Melbu
Næringsliv
Melbus næringsliv består foruten den lokale handelsstanden blant annet av fiskeindustri, produksjon av utstyr til fiskeri- og oppdrettsnæringen samt pumpeutstyr.
Oksazepam
Mulige bivirkninger
Som alle legemidler kan (Oxazepam) Sobril forårsake bivirkninger, men ikke alle får det. Eldre pasienter er mer utsatt for bivirkninger.
Melbu
Næringsliv
Kjøpmann, væreier og industrigründer Christian Frederiksen var født og oppvokst på Melbu, hvor han anla en rekke bedrifter på slutten av 1800-tallet og begynnelsen av 1900-tallet, blant annet Neptun sildoljefabrikk. Han etablerte også bedrifter andre steder i Nord-Norge og på Island, og var en pioner for moderniseringen av havfisket.
Den vakre Siløya ligger rett utenfor Melbu. Den var tidligere eid av Christian Frederiksen og senere arvet av Brødrene Syr. Siløya er i dag overtatt av lokale interesser.
Museer
Melbu er administrasjonssted for Museum Nord, en konsolidert museumsenhet for nordre del av Nordland fylke: Lofoten, Vesterålen og Ofoten. Norsk Fiskeindustrimuseum er lokalisert i Neptun sildoljefabrikk på Melbu, mens Vesterålsmuseet holder til i den staselige Melbu hovedgård. Hovedgården er oppført på 1800-tallet i væreiernes storhetstid, og er i dag et levende museum. Anlegget er i aktiv bruk under blant annet konserter og utstillinger.
Melbu samfunnshus ble på midten av 1980-tallet reist på dugnad på den gamle fjøstomta til Melbu Hovedgård.
Lokalradio
Melbu var tidligere vert for kommunens eneste lokalradio, dugnadsbaserte Radio Melbu, som sendte til store deler av kommunen på FM 103,6 Mhz. Lokalradioen la ned driften 1. desember 2019, på grunn av ressurs- og pengemangel.
Festivalen «Sommer-Melbu»
Hvert år er Melbu og lokalbefolkningen vertskap for arrangementet Sommer-Melbu, en festival som omfatter kulturelle, sportslige og politiske seminarer, kurs og debatter, i tillegg til en mengde konserter. Arrangementet er i regi av Nordland Akademi for Kunst og Vitenskap.
Sykkelrute
Nasjonal sykkelrute nr. 1 – Atlanterhavsruta eller Kystruta– går sørfra via Melbu til Andenes. Sykkelruta går hele veien fra Sarges i Portugal og følger norskekysten fra Svinesund til Nordkapp.
Topptur
På sørsida av Hadseløya er Melbu er utgangspunktet for 4-toppersturen, som går til Haugnyken (262 moh.), Motinden (625 moh.), Husbykollen (513 moh.) og Storheia (Hadsel) (504 moh.).
Småbåter og camping
På Gulstadøya i utkanten av Melbu sentrum har Melbu Båtforening over 100 båtplasser tilgjengelige for sine medlemmer. Båtforeningen disponerer egen slipp for mindre fartøyer. Det kan bunkres diesel fra eget kaianlegg med kortautomat døgnet rundt. Det foreligger planer om etablering av bunkringsanlegg også for bensin. Båtforeningen har tilrettelagt for avgiftsbetalt parkering for bobiler og campingvogner ytterst i anlegget.
Idrett
Melbo Idrettslag er en av mange frivillige organisasjoner med mange medlemmer fra Melbu og omegn samt Hadsel kommune for øvrig.
Skole
Melbu har både grunnskole og videregående skole. Grunnskolen går fra 1-10 klasse, pluss innføringsklasse. Skoleåret 2020/2021 har Melbu skole omtrent 300 elever, med to parallellklasser på hvert trinn. På Melbu sto det høsten 2016 ferdig en ny barneskole. Tidligere brukte Melbu skole lokaler fra tidligere heimevernet, samt den gamle Rødskolen, som ble oppført i 1962/63. Skolebygningen var tegnet av arkitekt Einar Karstad og oppført i 1962/63. I forbindelse med byggingen av det nye skolebygget ble Rødskolen revet, og det er i dag anlagt parkeringsplass der skolen sto. Dette skapte store reaksjoner, da den var utsmykket med veggmalerier malt av Harald Pettersen og ble ansett som et kulturminne.
I skolekvartalet på Melbu finnes det per 2021 en barnehage, SFO, barneskole, ungdomsskole, fagskole og videregående skole på rekke og rad langs det som før ble kalt Skolegata, men som høsten 2019 ble omdøpt til Mary Pettersens vei. Navneendringen skjedd som ledd i at kommunestyret i Hadsel hadde vedtatt å kalle opp flere gater og veier etter kjente kvinner med tilknytning til Melbu og Hadsel.
Den videregående skolen er en del av Hadsel videregående skole som har avdelinger både på Melbu og i Stokmarknes. Skolen har mange ulike linjer, blant annet landslinje for yrkessjåfør. Fagskolen ligger i samme lokaler som den videregående skolen, men ligger inn under Nordland fagskole, og er direkte knyttet til Nordland fylkeskommune. Studiested Melbu tilbyr utdanning innen Elektro på Melbu, og på Stokmarknes kommer det i 2021 utdanning innen Teknisk medieproduksjon.
NAFs eneste øvingsbane i Nordre Nordland er på Melbu, nær sjåføropplæringa ved Hadsel videregående skole, studiested Melbu. Banen har to løp hvor underlaget i friksjonsfeltene består av stålplater.
Glomstein
Glomstein er et tettsted og et mindre sted på Nøtterøy i Færder kommune i Vestfold. Glomstein var opprinnelig en gård på vestsiden av øya Nøtterøy, og har gitt navn til området rundt. Tettstedet Glomstein slik det er definert av Statistisk sentralbyrå er mye større og omfatter blant annet Tømmerholt, Brattås og Skjerve. Tettstedet har innbyggere per 1. januar.
Opphavet til navnet Glomstein er usikker. Den opprinnelige formen var sannsynligvis Glaumsteinn eller Glumsteinn. Glaum eller glum kan bety «larm» eller «støy», og navnet kan da vise til sjøens larm mot en odde eller et skjær.
I See a Star
«I See a Star» (nederlandsk tittel: «Ik zie een ster») var Nederlands bidrag i Eurovision Song Contest 1974. Melodien var komponert av Hans van Hemert og teksten var skrevet av Gerrit den Braber. Denne duoen hadde flere tidligere bidrag på samvittigheten.
«I See a Star» ble fremført på engelsk av duoen Mouth & MacNeal.
Tekstmessig er sangen en kjærlighetsduett, hvor dens jeg-personer forteller hverandre at deres kjærlighet har hjulpet dem til å se verden på en ny måte. «Stjernen» i sangtittelen finnes med andre ord i øynene til én av kjærestene.
En annen forklaring på teksten ble senere avslørt av Mouth da han i et intervju hevdet at sangen handlet om likheten mellom å bli forelsket og å anvende cannabis.
Musikalsk er den basert rundt en enkel melodi, smykket av et antall ulike instrumenter, innbefattet en lirekasse med en samling dukker oppå.
Duoens fargerike opptreden har blitt en favoritt blant fans av konkurransen. Sangen ble også valgt ut til å være med på en dobbel-CD og dobbel-DVD som ble produsert for å støtte opp om Congratulations-specialen i slutten av 2005.
Et sted under opptredenen spilte faktisk Mouth på lirekassen, noe som blir referert til i den nederlandske teksten («Dan speel ik er een stukkie orgel bij»).
Foruten versjoner på nederlandsk og engelsk spilte Mouth & MacNeal den også inn på tysk og fransk under de respektive titlene «Ein goldener Stern» samt «L'amour au pas».
Sangen ble fremført som tolvte bidrag om kvelden 6. april 1974 (etter Belgias Jacques Hustin med «Fleur de liberté» og før Irlands Tina Reynolds med «Cross Your Heart»).
Da avstemningen var ferdig hadde den fått 15 poeng, noe som ga den en tredjeplass blant 17 deltakere.
I Saw Mommy Kissing Santa Claus
«I Saw Mommy Kissing Santa Claus» er en amerikansk julesang med melodi og tekst av Tommie Connor. Den ble opprinnelig spilt inn på plate av barnestjernen Jimmy Boyd.
I See a Star
Norsk versjon
Lars Mjøen har skrevet en norsk tekst. Den norske tittelen er «Oslo».
I Saw Mommy Kissing Santa Claus
Sangen ble bestilt av Neiman Marcus til å promotere varemagasinets julekort. Det inneholdt en originalskisse av kunstneren Perry Barlow, som tegnet for The New Yorker i flere tiår.
Sangen beskriver en scene hvor et barn smøg seg ned fra soveværelset og så sin mor kysse julenissen (formodentlig faren i julenissekostyme).
Boyds plate ble forbudt av den romersk-katolske kirken i Boston da den ble utgitt på grunn av at den blandet kyssing med jul og bortså fra den kjensgjerningen at mistelteinen, som mange par kysser under, tradisjonelt henger i mange hjem i julehøytiden. Boyd, 13 år gammel, ble fotografert da han møtte erkebiskopen for å forklare sangen. Etter møtet ble forbudet hevet.
Coverversjoner
Populære versjoner av sangen ble spilt inn på plate av Molly Bee, The Jackson Five og The Ronettes. The Cheetah Girls, Rica Fukami, John Mellencamp og the Secret Chiefs 3 har også spilt den inn på plate. Det Svenske bandet Onkel Kånkel spilte inn en parodiversjon i punke-stil med endret tekst og tittelen "Jag såg tomten suga pappa".
Listeplasseringer
Originalinnspillingen med Jimmy Boyd nådde førsteplassen på Billboard Best Sellers In Stores-listen i 1952 og førsteplassen på Cash Box Best Selling Records-listen 3. januar 1953.
Moderne femkamp under Sommer-OL 1928
Moderne femkamp under Sommer-OL 1928. Moderne femkamp var med som olympisk øvelse for fjerde gang 1928 i Amsterdam. Som i de tre tidligere lekene vant Sverige både gull og sølv mens bronsemedaljen gikk til en tysk utøver.
Lauve/Viksjord
Lauve/Viksjord er et tidligere tettsted i Larvik kommune i Vestfold. Stedet ligger omtrent åtte kilometer øst for Larvik sentrum. Vestfoldbanen går gjennom stedet. Fra 2021 var stedet ikke lenger regnet som et eget tettsted. <
Cyllopsis
Cyllopsis er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Små til middelsstore, brune sommerfugler med avrundede vinger. Undersiden er lysbrun bortsett fra noen små, svarte flekker ved bakvingens bakkant, og to-tre smale, rødbrune tverrbånd.
Levevis
De voksne sommerfuglene flyr ikke langt. Larvene lever på planter i gressfamilien (Poaceae).
Utbredelse
Slekten er utbredt i det sørlige USA (fra Colorado, Utah og Alabama sørover) og i Mellom-Amerika sør til Panama.
Longan
Treet bærer frukt på samme tidspunkt som litchi. Det har navnet fordi fruktene ligner øyne. Når man skreller den er frukten rund og hvit, med en sort stein i midten som ligner en pupill.
Eksterne lenker
Eksotiske frugter
Baja (Ungarn)
Baja (tysk Frankenstadt) er en by sør i Ungarn hvor Sugovica munner ut i Donau. Baja er med sine ca. 37 000 innbyggere fylkets nest største by etter Kecskemét. Det ungarske navnet på byen er av tyrkisk opprinnelse og betyr «okse».
Geografi
Byen ligger i fylket Bács-Kiskun, 156 kilometer sør for Budapest og 108 kilometer sørvest for Kecskemét, hvor vei nr 55 og 51 krysser Donau. Baja ligger mellom to store regioner, den ungarske sletten (Alföld) og Transdanubia (Dunántúl). Donau danner grensen mellom de to regionene. Nasjonalparken Gemenc ligger vest for byen, på motsatt side av Donau. Elven Sugovica former Petöfi-øya i sentrum av byen og gir en rolig havn for handelstrafikk og lystbåter. Baja ligger på Donaus venstre bredd og dermed også på den store ungarske sletten.
Baja ligger i grenselandet mellom kontinentalklimaet og middelhavsklimaet. Om sommeren kan temperaturen gjerne nå 35-36 °C og det er vanligvis lite nedbør. Vintrene er kalde og ofte med snø; også våren pleier å være rik på nedbør.
Historie
Baja ble nevnt første gang på begynnelsen av 1300-tallet. Under det tyrkiske herredømmet i det 16. og 17. århundret foregikk det innvandring til området av kroater og serbere. Bosniske fransiskanermunker slo seg også til her i denne perioden. Baja fikk byrettigheter i 1696, under det tyrkiske styret. Etter den tyrkiske tilbaketrekningen kom de første donauschwaberne til byen i 1712. Under habsburgerne innvandret også ungarere og jøder til Baja. Så sent som i 1946 utgjorde den tyske minoriteten 15 % av befolkningen.
I det 19. århundret ble Baja et jernbaneknutepunkt. Dette endret seg da jernbanen ble lagt til Rijeka for å kunne frakte ungarsk korn videre sjøveien.
I 1918, etter den første verdenskrigen ble Baja lagt under administrasjon av kongedømmet Serbia. Trianon-traktaten la imidlertid byen til Ungarn og da som hovedstad i fylket Bács-Bodrog.
Etter den andre verdenskrigen ble byen kjent for sin tekstilindustri og sentral også på grunn av broen over Donau. Baja er fremdeles av betydning som senter for utdanning, administrasjon og forretningsliv i Bácska-regionen.
Demografi
Befolkningen i 2008 er fordelt slik:
Byen har 15613 bolighus.
Severdigheter
Byens rådhus er oppført jugendstil og ligger til trefoldighetsplassen utført i italiensk renessanse. Fransiskanerkirken er i barokk, mens den store serbiske kirken – den gjenværende av tre store kirker – er kjent for sin vakre ikonostasis. Den katolske Peter-Paulskirken kategoriseres som å tilhøre Zopfstil. Baja har et bunjevci-museum og en fiskeriutstilling i Istvan Türr museet. Maleren Istvan Nagy som døde i Baja i 1937 har fått sitt galleri i byen.
Tysk kultursenter
MNÁMK (Magyarországi Németek Általános Művelődési Központja; (kultursenter for tyskere i Ungarn) internasjonalt kjent for å gi undervisning for den tyske minoriteten i Bácska og Ungarn for øvrig.
Endre Ady biblioteket
Den ungarske poeten Endre Ady har gitt navn til Bajas bibliotek. Byens tidligere synagoge huser biblioteket og det er overdratt byen av den jødiske menigheten. Holocaust-minnesmerket står i den tidligere synagogens hage. Biblioteket eier en stor samling av bøker fra før det 18. århundret og har tre inkunabler.
Gastronomi
Hver andre søndag i juli blir det arrangert folkefest på Petöfi-øya kalt "Fiskesuppefesten i fiskesuppens hovedstad." Mer enn 2000 fiskegryter er nødvendig for å forsyne innbyggere og gjester med denne spesialiteten.
Næringsliv
Den internasjonale havnen i Donau er en viktig del av landets transportsystem. To større selskaper er hjemmehørende i Baja: AXIÁL Co og DÉLHÚS Co. Axiál selger landbruksmaskiner over hele landet, mens Délhús produserer kjøttvarer.
Stéphane Courtois
Stéphane Courtois (født 25. november 1947) er en fransk historiker.
Han er ansatt som forskningsdirektør ved Centre national de la recherche scientifique (CNRS) ved Paris' universitet 10, og er redaktør for det vitenskapelige tidsskriftet Communisme. Courtois er særlig kjent for sin bok Kommunismens svartebok, som har blitt oversatt til mange språk og er solgt i flere millioner eksemplarer.
René Vydarený
René Vydarený (født 6. mai 1981) er en slovakisk ishockeyspiller.
Sauda ungdomsskole
Sauda ungdomsskole er en ungdomsskole i Sauda kommune i Rogaland. Skolen har tre klasser på hvert skoletrinn (8. – 10.), og det er rundt 75 elever på hvert trinn.
Skolen har som mål at alle skal trives og det slås sterkt ned på mobbing. Sauda kommune er en MOT-kommune, og minst én gang i halvåret får elevene besøk av inspektører fra MOT som inspirerer elevene til å være gode med hverandre og seg selv.
El Viaje Misterioso de Nuestro Jomer (The Mysterious Voyage of Homer)
«El Viaje Misterioso de Nuestro Jomer (The Mysterious Voyage of Homer)» er den niende episoden i den åttende sesongen av TV-serien Simpsons, og inneholder surrealistisk animasjon av en hallusinasjon.
Handling
Marge og Homer Simpson drar til en chilikonkurranse i Springfield. Homer har lovt å ikke drikke øl. Mens de er der demonstrerer Homer en ekstraordinær evne til å kunne spise sterk mat, helt til han blir offer for en av politi-mesteren Clancy Wiggum «Guatemalan insanity peppers». Chilien gir Homer en meskalin-lignende hallisunasjon der Homer tror han møter en slange og en skilpadde, samt ødelegger solen. Han møter også sin sjelegud, en coyote som er stemmegitt av Johnny Cash. Coyoten råder Homer til å finne sin sjelevenn, og setter spørsmålstegn ved Homers antakelse om at han allerede har funnet den i Marge.
Da Homer kommer til hektene igjen, finner han Marge, som er sint på ham for at han har oppført seg rart, og Homer merker seg også at de har veldig store personlige forskjeller. Fylt med tvil leter han andre steder etter sin sjelevenn, men greier ikke å finne den. Til slutt blir han overbevist om at fyrtårnvokteren kan være sjelevennen hans, siden de begge teoretisk er ensomme mennesker. Han går opp i fyrtårnet og finner ut at det er drevet av maskinen E.A.R.L. – Electronic Automatic Robotic Lighthouse. I sinne ødelegger Homer fyrtårnets lys, men Marge ankommer og de fikser det slik at de redder et skip som er i ferd med å grunnstøte. De bestemmer at de virkelig er sjelevenner, og Homer gjør narr av det han kaller «romcoyoten».
Laois (grevskap)
Laois (irsk: Contae Laoise) er et grevskap i provinsen Leinster i Irland. Administrasjonsbyen er Portlaoise. Den er en del av regionen Eastern and Midland Region. Grevskapet er landlåst, det vil si at det er utelukkende innland og ikke har en kystlinje. Grevskapet var tidligere kjent som Queen's County fra 1556 til 1922 da Irland var direkte underlagt England. Det moderne grevskapet har sitt navn etter Loígis, et småkongedømme i middelalderen. Historisk har alternative skrivemåter også vært Laoighis og Leix.
Geografi
Laois er det 23. største irske grevskapet i både areal og befolkning blant Irlands 32 grevskaper. Det er det syvende største av Leinsters 12 grevskaper i størrelse og tiende største i befolkning. Fylket er landlåst, og unikt er det dobbelt landlåst ved at ikke grenser til noe annet grevskap som berører kysten.
Klima
Daglig informasjon om klimatologisk informasjon, både gjennomsnitter og ekstremer, er samlet ved nettstedet Durrow.ie.
Den metrologiske stasjonen øst for Durrow ble satt opp i mai 2008. Utstyret som brukes er en Davis Vantage Pro II som måler temperatur, luftfuktighet, vindhastighet, vindretning, nedbør og barometertrykk. Disse dataene overføres hvert 2. sekund til et nettsted hvor dataene kan nås fritt. Stasjonen rapporterer også til Irish Weather Network som viser værdata direkte fra lignende stasjoner rundt om i Irland.
I tillegg ble en Met Éireann klimatologisk stasjon (nummer: 472) installert i september 2010 og dataene som samles inn sendes til hovedkvarteret i Glasnevin i Dublin på månedlig basis. Den klimatologiske stasjonen måler nedbør i en manuell måler, jordtemperaturer på 5 cm, 10 cm og 20 cm dyp, lufttemperatur, og daglige maksimale og daglige minimumstemperaturer. Den klimatologiske stasjonen er et langsiktig vitenskapelig prosjekt som er tenkt å vare i minst tretti år og samle en klimaprofil for Durrow og Laois generelt.
Forhistorisk tid
De første menneskene i Laois var grupper av jegere og samlere som vandret gjennom området for rundt 8 500 år siden. De jaktet i skogene som dekket Laois og fisket i elvene, og samlet nøtter og bær for å supplere kostholdet.
Deretter kom Irlands første bønder i neolittiske tid (4000 til 2500 f.Kr.), de vil si bondesteinalderen. De ryddet skog og plantet avlinger. Levningene av gravhaugene deres finnes i Clonaslee og Cuffsborough.
Fra rundt 2500 f.Kr. bodde bronsealderens folk i Laois. De framstilte metallgjenstander som våpen, verktøy og gylne gjenstander. Besøkende i Laois kan se en steinsirkel de etterlot seg ved Monamonry, så vel som restene av bygdeborger deres ved Clopook og Monelly. Skirk, nær Borris-in-Ossory, har et stående stein- og ringborg fra bronsealderen. Liket av Cashel-mannen, et myrlik, indikerer at rituelle drap fant sted rundt 2000 f.Kr. Liket var en ung mann på rundt 20-25 år som ble oppdaget i 2011 etter han ble senket ned i myra.
Etter bronsealderen fulgte den førkristen keltisk jernalder. For første gang dukket jern opp i Irland, og ble benyttet til å framstille våpnene som ble brukt av ulike fraksjoner og småkongedømmer som kjempet blodige kamper for kontroll over sine områder. Ved Ballydavis og Portlaoise har arkeologer oppdaget steinsirkler som stammer fra denne tidsperioden. Funksjonen er uklar, muligens både et hellig sted, tidvis med graver, og en form for bygdeborg.
Grevskapet Laois har sitt navn etter Loígis, et småkongedømme i middelalderen fram til 1608. som det moderne grevskapet bare er en del av. Navnet synes å stamme fra folkets første konge, Laigse(a)ch, Laeighsech, eller Loígsech, og før de migrerte til Leinster, tilhørte Loígis den nordøstlige irske Dál nAraidi, en sammenslutning av irske stammer som hevdet avstamning fra den legendariske stamfaren Fiachu Araide (Fachtna Araide). På 1000-tallet tok dens dynastiske herskere etternavnet Ua/Ó Mórdha. Ved 1000-tallet var den vestlige tredjedelen av Laois en del av kongeriket Osraige. Den østlige delen ble grovt sett delt inn i syv deler, som ble styrt av ulike familier fra Loígis.
Innføring av kristendommen
Da Irland ble kristnet, grunnla hellige menn og kvinner religiøse samfunn i Loígis. Sankt Kieran av Saighir (kalt «Den eldste» for å skille ham fra den yngre sankt Kieran av Clonmacnoise) grunnla sin klosterbolig i de vestlige Slieve Bloomfjellene som den første biskopen av Osraige på begynnelsen av 500-tallet, angivelig før sankt Patrick. Hans mor Liadán hadde et tidlig kloster i nærheten ved det som nå er Killyon. Mellom 550 og 600 grunnla Kieran klosteret Aghaboe Abbey og sankt Mochua grunnla et religiøst samfunn i Timahoe. Et tidlig kristent samfunn bodde på bygdeborgen Dun Masc, på det samme stedet hvor ruinene av den senere normanniske festningen Dunamase Castle nå er. Det er nær N80-veien mellom byene Portlaoise og Stradbally.
Synoden i Rathbreasail (Ráth Breasail) i nærheten av Mountrath etablerte de irske bispedømmene ble holdt i 1111, og markerte overgangen til den irske kirken fra en klosterkirke til en sognekirke basert bispedømmer. Mange irske nåværende bispedømmer sporer sine grenser til vedtak som ble tatt på synoden. Ettersom religiøse ordener med sterke bånd til Den hellige stol i Roma erstattet eldre religiøse samfunn, ga trebygningene til de tidlige kristne kirkene i Laois plass for steinklostre. Religiøse munkeordner som augustinerne og dominikanerne etablerte seg ved Aghaboe Abbey, mens cistercienserne overtok et eldre religiøst samfunn ved Abbeyleix.
Den normanniske invasjonen
Den normanniske invasjonen av Irland i 1169–1171 påvirket Laois da det var en del av kongeriket Leinster. I Laois var festningen ved Dunamase en del av medgiften til den irske prinsessen Aoife, datter av Dermot MacMurrough, som ble gitt i ekteskap i 1170 til den normanniske krigeren Richard de Clare, 2. jarl av Pembroke, omtalt som «Strongbow». Normannerne avanserte inn i Laois ved å bygge midlertidige borger i tømmer på toppen av jordhauger etter engelsk mønster, kalt for motte-and-bailey. De bygde også permanente festninger i stein, som Lea Castle, like utenfor Portarlington. Flere av grevskapets byer ble først etablert som normanniske borough, blant annet Castletown, Durrow og Timahoe.
Fra 1175 til rundt 1325 kontrollerte normannerne de beste eiendommene i Laois, mens det irsk-gæliske samfunnet trakk seg tilbake til myrene, skogene og Slieve Bloomfjellene. Tidlig på 1300-tallet kom det en irsk-gælisk vekkelse, da høvdingene i Laois med makt klarte å få normannerne til å trekke seg tilbake. Klanen Ó Díomasaigh (Dempsey) erobret Lea Castle, mens Dunamase ble eier av O'Mores. Eksempler på tårnhus (enklere form for festning) bygget av de irske Mac Giolla Phádraig-høvdingene finnes ved Ballaghmore og Cullahill Castle, begge dekorert med Sheela na gig, merkelige små steinfigurer, antagelig som en beskyttelse mot de onde.
I 1548 konfiskerte engelskmennene landene til O’Mores og bygde «Campa», kjent som Fort of Leix, dagens Portlaoise.
1500-tallet som engelsk koloni
Laois ble gjort til en shire etter engelsk mønster i 1556 av dronning Maria I av England og omdøpt til Queen's County (på norsk omtrentlig «Dronningens fylke»). Det dekket landene Leix (Loígis), Slewmarge, Irry og den delen av Glimnaliry på sørvestsiden av elven Barrow. Laois fikk sitt nåværende irske språknavn etter den irske uavhengighetskrigen. Laois ble også noen ganger stavet «Leix». Portlaoise (tidligere Maryborough, også etter dronning Maria) er hovedbyen i grevskapet.
Dronningen ga også ordre om at hennes shire, det vil si Laois, skulle fylles opp med engelske nybyggere som var antatt å være mer lojal til engelske kronen enn de innfødte irene. Irske høvdinger av de irer som fikk sine eiendommer konfiskert gikk til kamp mot engelskmennene. Slaget ved Kinsale i 1601 var det endelige slaget i Englands erobring av det irske Irland. Det begynte i oktober 1601, nær slutten av regjeringen til dronning Elizabeth I, og på klimakset av den irske niårskrigen, en krig ledet av Hugh O'Neill, Hugh Roe O' Donnell og andre irske adelige mot engelsk styre. Kinsale innebar at den irske motstanden ble brutt og i 1610 var det meste av de irske ledrne transportert til Connacht og Munster. De irske leietakere og jordløse arbeidere ble igjen og tjente de engelske nybyggerne som nå eide landet.
I 1659 bosatte en gruppe kvekere ledet av William Edmundson, som bosatte seg i Mountmellick, mens en gruppe hugenotter ble gitt tilflukt i Portarlington i 1696 etter deres tjeneste for Vilhelm III av England i Vilhelmskrigen i Irland.
Årene etter var preget av relativ ro. Anglo-irske grunneiere av engelsk avstamming omsluttet landet og bygde seg kostbare herregårder, blant annet Durrow Castle, Heywood House og Emo Court. I 1836 strakte en gren av Grand Canal seg til Mountmellick, noe som stimulerte industrien i den byen ytterligere.
Den store hungersnøden i årene 1845–1849 herjet grevskapet. Laois’ arbeidshus kunne ikke takle antallet nødlidende som søkte ly. Folketellingen registrerer at i 1841 var befolkningen i Laois på 153 930 innbyggere. I 1851 hadde den falt til 111.664. Da arbeidshuset åpnet i Donaghmore i 1853, hadde mange av de fattigste emigrert eller døde.
Grevskapet var kjent som Queen's County (irsk: Contae na Banríona) fra 1556 til navnet ble uformelt endret ved opprettelsen av den irske fristaten i 1922 ettersom det var uhørt for patriotiske irer å ha et grevskap som i navnet tilhørte den engelske monarken. Grevskapets navn ble tidligere stavet som Laoighis og Leix. I loven om lokalstyre Local Government Act 2001 er det navngitt på listen over fylker som Laois, selv om det ikke ble vedtatt noen lovgivning som eksplisitt endret navnet fra Queen's County, navnet formelt etablert under Local Government (Ireland) Act 1898 som fortsatte å ha rettslig virkning. Når eiendom selges i grevskapet oppdateres de relevante skjøtene fortsatt til å være i Queen's County. I debatt i Dáil Éireann (underhuset i Oireachtas, Irlands parlament) er dette omdiskutert, og den 22. mars 2000 ble det hevdet at «Det er støtende for dem at de fortsatt arbeider under denne gamle terminologien i grevskapet Laois.»
Jernbaner
Iarnród Éireann (eller Irish Rail) har togtjenester langs jernbanelinjen Dublin-Cork som forbinder grevskapet mellom stasjonene Heuston og Cork Kent. Linjen strekker seg gjennom grevskapet med jernbanestasjoner i Portarlington, Portlaoise og Ballybrophy. Fra Portarlington kjører tog på Dublin-Galway/Westport/Ballina-linjen til Athlone samt Galway, Westport og Ballina. Fra Ballybrophy kjører tog på Ballybrophy-linjen til Nenagh og Limerick direkte.
Veitransport
Motorveien M7 går gjennom grevskapet Laois. Dette er en av de travleste veiene i Irland som forbinder Dublin og Limerick og fungerer som en del av ruten for M8 som forbinder Cork med Dublin. M8 slutter seg til M7 sør for Portlaoise. Infrastrukturen til veiene har blitt kraftig forbedret i grevskapet i årene på 2010-tallet. De fleste større interurbane (by-til-by) ruter gjennom Laois er nå oppgradert til motorveistandarder. Alle større trafikkflaskehalser i Laois som Abbeyleix og Mountrath er blitt forbigått etter åpningen av M7/M8-motorveiprosjektet i mai 2010. Begge byene var store flaskehalsene for bilister, særskilt Abbeyleix hvor forsinkelser på opptil 30 minutter eller mer var felles. Busselskapet Bus Éireann tilbyr regelmessige busstjenester mellom byene i grevskapet. Dublin til Limerick-tjenesten går hver time gjennom byer og landsbyer på den gamle N7-veien (nå R445) mens intercity-busstjenesten Dublin til Cork går annenhver time gjennom byene i grevskapet.
St. Johanneslogen Aldebaran
St. Johanneslogen Aldebaran er en frimurerlosje i Den Norske Frimurerorden (St. Johannesloge nr. 20) som ble innviet den 21. august 1935 i Molde.
Dens historie begynner med Molde broderforening, som ble opprettet den 4. april 1913. Den ble opphøyd til selvstendig loge i 1935.
Johannes Heinrich Schultz
Johannes Heinrich Schultz (født 20. juni 1884 i Göttingen, død 19. september 1970 i Berlin) var en tysk psykiater og psykoterapeut som ikke var tilsluttet noen skole i faget. Han er verdenskjent som utvikleren av autogen trening. Dette er ett treningsopplegg som handler om å lære seg kunsten å slappe av på tross av stress og ytre omgivelser. Treningen foregår imidlertid i stillhet.
Luca Stefani
Luca Stefani (født 22. februar 1987 i Asiago, Vicenza) er en italiensk skøyteløper som deltar i internasjonale konkurranser. Han er tatt ut til Vinter-OL 2010.
Stefani debuterte i verdenscupen i sesongen 2006/07. Hans første løp var i Thialf, Heerenveen i november hvor han fikk 23.-plass på 5,000 meter i B-gruppen. I februar 2007 fikk han 3.-plass på forfølgelse lag sammen med de olympiske mestrene Matteo Anesi og Enrico Fabris.
Maurice Chevalier
Maurice Chevalier (født 12. september 1888 i Paris, død der 1. januar 1972) var en fransk skuespiller. Noen av Chevaliers mest kjente sanger er «Louise», «Mimi», og «Valentine». Hans varemerke var stråhatten han alltid brukte, sammen med dress, når han stod på scenen.
Bakgrunn
Chevaliers far var husmaler. Maurice Chevalier vokste opp i en stor familie med hele åtte søsken. Han sluttet på skole allerede ved 11 års alder og begynte å arbeide som gravørlærling og fabrikkarbeider. 13 år gammel, i 1901, startet Chevalier for alvor innen show business, da som akrobat. Men en ulykke gjorde at han måtte justere dette. Han sang gratis på en kafé. Hans stemme var ganske begrenset, men han kompenserte det med sjarme. Der ble han oppdaget av en velkjent mann fra teaterindustrien, og han foreslo at han skulle prøve å få en rolle i en musikaloppsetning. Chevalier gjorde som han sa, og fikk rollen.
Filmkarriere
Slik fremtrådte han på film for første gang i 1908. Men hans store gennombrudd kom i 1909, da han ble engasjert av Folies-Bergère der han fikk arbeide med Frankrikes da største musikalstjerne, Mistinguett. De to hadde også et langvarig kjærlighetsforhold.
Under første verdenskrig kjempet han i det franske infanteri. Han ble imidlertid såret og tatt til fange, fra 1914 til 1916 satt han i den tyske krigsfangeleir i Altengrabow. I leiren fikk han anledning til lære seg engelsk. I 1916 ble han løslatt etter en hemmelig intervensjon fra Mistinguetts beundrer kong Alfonso XIII av Spania, den eneste kongen av et nøytralt land som var i slekt med både de engelske og tyske kongefamilier.
I 1917 ble Chevalier sjerne i le Casino de Paris og opptrådte for engelske soldater og amerikanere. Han oppdaget jazz og ragtime og begynte å vurdere å turnere i USA. Han dro til London, der han gjorde suksess ved Palace Theatre, selv om han fortsatt bare sang på fransk. Det tok da ikke lang tid før han ble kjent også i flere land utenfor Frankrike.
I 1928 dro han til Hollywood, og allerede året etter fikk han den mannlige hovedrollen i Ernst Lubitschs film Prinsgemalen der han spilte mot blant andre Jeanette MacDonald. I 1930 medvirket han i The Big Pond der han spilte mot Claudette Colbert. For begge disse filmer ble han nominert til Oscar for beste mannlige hovedrolle. En milepæl i hans karriere var Rouben Mamoulians film Elsk meg i natt fra 1932 der han på nytt spilte mot Jeanette MacDonald.
I 1935 flyttet han tilbake til Europa og medvirket deretter i forskjellige britiske og franske filmer.
I 1946 begynte han å utgi sine memoarer. Den første del i en serie på etterhvert elleve ble en verdenssuksess.
I 1947 dro han for første gang etter krigen på turné gjennom USA. Han vendte fast tilbake til Hollywood på 1950-tallet. Da var musicalfilmens storhetstid over, men han fikk gode anmeldelser for sin innsats i Billy Wilders komedie Kjærlighet om ettermiddagen i 1957 samt i Vincente Minnellis Gigi fra 1958 der han blant annet sang «I Remember It Well».
I 1959 ble han tildelt en æres-Oscar for sine innsatser for underholdningsverdenen i mer enn femti år. På 1960-tallet medvirket han i ytterligere filmer.
Hans siste arbeide innen filmen, og tillike hans siste innspilling, fant sted i 1970 da han sang tittelmelodien til Disney-filmen Aristokattene, etter at sangens forfattere, brødrene Sherman, skrev til Chevalier og bad ham ta et avbrudd fra pensjonisttilværelsen for å synge deres melodi, som den «Mr. Paris» han var. Filmen handler om fire aristokratiske katter i det forutgående århundreskiftets Paris.
Han har fått en stjerne på Hollywood Walk of Fame.
Faglig utvalg
Faglig utvalg (FU) var LOs sentrale illegale utvalg under andre verdenskrig. Utvalget koordinerte motstandsarbeidet i fagbevegelsen og opprettet illegale utvalg i distriktene og fagforbundene.
Pinsens kirke i Łódź
Pinsens kirke (polsk Kościół p. w. Zesłania Ducha Świętego) er en katolsk kirke som ligger ved Frihetsplassen og selve begynnelsen av Piotrkowska-gaten i Łódź. Sammen med det klassisistiske rådhuset utgjør den den nordlige inngangsporten mot Piotrkowska-gaten.
Faglig utvalg
FU var fra våren eller sommeren 1942 representert i Koordinasjonskomiteen. I løpet av krigen fikk FU i alt ca. 30 medlemmer. Med et par unntak ble samtlige arrestert eller måtte flykte til Sverige. Fem mistet livet i tyske konsentrasjonsleire, blant dem FU-lederen Per Lie og hans etterfølger Halfdan Jønsson.
Medlemmer i FU var sentrale i utgivelsen av den illegale avisen Fri Fagbevegelse.
Pinsens kirke i Łódź
Kirken ble bygd i klassisistisk stil i årene 1827–1828 etter tegninger av Bonifacy Witkowski som en av de første representative bygninger i Łódź. Den var opprinnelig den første evangeliske kirken i byen og var viet til Treenigheten (derav det tidligere navnet «Treenighetskirken»). I årene 1889–1892 ble den fullstendig ombygd i neorenessanse etter tegninger av Otto Gehlig. Den fikk en ny grunnplan som et gresk kors, og en stor kuppel omgitt av seks småtårn.
Etter andre verdenskrig ble kirken overgitt til et romersk-katolsk sogn i byområdet, og ble innviet som katolsk kirke den 1. januar 1945. Sognet er viet til Pinsen, og derav kommer dagens navn «Pinsens kirke».
110 (tall)
110 (ett hundre og ti) er det naturlige tallet som kommer etter 109 og kommer før 111.
110 er et partall.
110 er atomnummeret til darmstadtium.
Annet
110 er også:
Michal Handzuš
Han representerte landet sitt under Vinter-OL 2014 i Sotsji, der han kom på 11.-plass med det slovakiske laget.